Laat speke vir kinderhuis sing | Netwerk24
Laat speke vir kinderhuis sing
Die 15de jaarlikse CA2CX MTB-fietstoer ten bate van die Herberg-kinderhuis is na 15 November verskuif.
Die 15de jaarlikse CA2CX MTB-fietstoer is weens die Covid-19 na 15 November geskuif na dit jaarliks in Junie en Julie plaasvind.
Deur R1 per kilometer te borg, kan jy 'n verskil in die kinders van die Herberg-kinderhuis se lewe maak. Die bedrae wat geborg word, word direk in Herberg-kinderhuis se rekening betaal en fietsryers betaal self hul eie onkostes. Die gelde sal aangewend word vir die aankoop van voedsel en klere vir die 122 hulpbehoe­wende kinders. "Elkeen se bydrae – hoe gering ook al – kan 'n verskil maak. Soos met enige ander instansie gedurende die inperkingstyd is skenkings noodsaaklik vir die volgehoue versorging van ons kinders.
"Ons bankbesonderhede is op die vorm beskikbaar en vorms kan verkry word by ons en deur ons. Gebruik asseblief die verwysing CA2CX indien jy die projek ondersteun sodat ons weet waarvoor die geld aangewend kan word," sê Petro Uren van die kinderhuis.
Daar is nog 'n paar plekke beskikbaar indien jy wil deelneem.
"Elkeen se bydrae maak 'n verskil. Ons sal dit waardeer indien jy die inligting aan jou vriende en familie ook sommer stuur. Vir 'n belastingserti­fikaat stuur asseblief jou bewys van betaling met jou besonderhede en ons voorsien jou van 'n Artikel 18A-belastingsertifikaat."